kalixlouiis/myanmar-wikipedia-corpus huggingface dataset:
သူသည် ထိုတာဝန်ထမ်းဆောင်နေစဉ် ကရင်လူမျိုးများ၏ တော်လှန်ရေးခရီး အဆုံးသတ်နိုင်စေရေး ၂၀၁၂ ခုနှစ် ဇန်နဝါရီ ၁၃ ရက် တွင် ဦးသိန်းစိန်အစိုးရ နှင့် ပြည်နယ်အဆင့်လက်မှတ်ရေးထိုးမှုတွင် ဦးဆောင်သူတစ်ဦး အဖြစ်ပါဝင်ခဲ့သည်။
ထိုကာလမှာပင် နေအိမ်အကျယ်ချုပ် မှ လွတ်မြောက်လာသည့် ဒေါ်အောင်ဆန်းစုကြည် နှင့် ခြံနံပါတ် ၅၄ နေအိမ် တွင် သီးသန့်တွေ့ဆုံပြီး ကရင့်ငြိမ်းချမ်း‌ရေးလုပ်ငန်းစဉ်အကြောင်း ရှင်းပြခဲ့သူလည်း ဖြစ်ခဲ့သည်။
၂၀၁၂ ခုနှစ် ဒီဇင်ဘာလ အရောက်တွင် (၁၅) ကြိမ်မြောက် ကေအဲန်ယူ-ကရင်အမျိုးသား အစည်းအရုံး ကွန်ဂရက် က သူ့အား ဒုတိယဥက္ကဋ္ဌ အဖြစ် တင်မြှောက်သည်။
ထိုတာဝန်ကို ၂၀၁၇ ခုနှစ် ဧပြီလ အထိ ထမ်းဆောင်ပြီး နောက်ပိုင်းတွင် အကြံပေးပုဂ္ဂိုလ် အဖြစ် ဆက်လက်ဆောင်ရွက်ခဲ့သည်။
သူသည် တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ် NCA ထွက်ပေါ်လာရေးကိစ္စတွင်လည်း ထဲထဲဝင်ဝင်ပါဝင်ခဲ့သည်။
၂၀၂၀ ပြည့်နှစ် အရှေ့ပိုင်းကာလ ငြိမ်းချမ်းရေးဆွေးနွေးပွဲများတွင် သူ့ကို သဘောထားတင်းမာသူအဖြစ် မှတ်ချက်ပြုခြင်းခံရသည်။
စစ်တပ်ကို မယုံကြည်ဘူး ဆိုသည့် သူ၏ အင်တာဗျူးပြောစကားများသည်လည်း ထင်ရှားခဲ့သည်။
ဘဝနိဂုံး ၂၀၂၄ခုနှစ် ဇူလိုင်လ ၂၄ ရက် မွန်းလွဲ ၂ နာရီ ၂၂ မိနစ် အချိန်တွင် ထိုင်းနိုင်ငံ၊ မယ့်စရီယန်းမြို့ ရှိ နေအိမ် တွင် ကင်ဆာရောဂါဖြင့် ကွယ်လွန်ခဲ့သည်။
မိသားစုဘဝ သူ၏ ဖခင်မှာ ထင်ရှားသည့် KNU ဥက္ကဋ္ဌ တစ်ဦးဖြစ်သည့် ဗိုလ်ချုပ်ကြီး စောတာမလာဘော ဖြစ်သည်။
ရရှိခဲ့သောဆု အမျိုးသမီးအဖွဲ့အစည်းများကွန်ရက် (WON) က သူ့အား ၂၀၁၄ ခုနှစ်တွင် အမျိုးသမီး ငြိမ်းချမ်းရေးဆု အား ချီးမြှင့်သည်။
ကိုးကား ပြင်ပလင့်ခ်များ Biography on the Asian-Eurasian Human Rights Forum နော်စီဖိုးရာစိန်၏ ဖေ့စ်ဘွတ်ခ်စာမျက်နှာ ကရင်အမျိုးသမီး အစည်းအရုံး 1000 Peace-women: Naw Zipporah Sein. Category:မြန်မာ့နိုင်ငံရေးသမားများ။
စဝ်ယွက်ဆစ် (၊ ) သည် ရှမ်းလူမျိုး တိုင်းရင်းသားလက်နက်ကိုင် ခေါင်းဆောင်တစ်ဦးဖြစ်ပြီး သျှမ်းပြည်ပြန်လည်ထူထောင်ရေးကောင်စီ၏ ဥက္ကဋ္ဌနှင့် ရှမ်းပြည်တပ်မတော်-တောင်ပိုင်း၏ စစ်ဦးစီးချုပ်အဖြစ် ၂၀၁၄ ဖေဖော်ဝါရီ ၃ ရက်နေ့အထိ တာဝန်ယူခဲ့သူဖြစ်သည်။
ဆက်စပ်ဖတ်ရှုရန် မြန်မာ့ပြည်တွင်းပဋိပက္ခများ မြန်မာနိုင်ငံ၏ နိုင်ငံရေး ရှမ်းပြည်တပ်မတော်-တောင်ပိုင်း ကိုးကား Category:မြန်မာ့နိုင်ငံရေးသမားများ။
ရှမ်းပြည်နယ်တပ်ပေါင်းစုတော်လှန်ရေးတပ်မတော် (; SURA) သည် မြန်မာနိုင်ငံရှိ ရှမ်းတိုင်းရင်းသား လက်နက်ကိုင်အဖွဲ့အစည်းတစ်ခု ဖြစ်သည်။
ဆက်လက်ဖတ်ရှုရန် Trevor Wilson (ed.) Myanmar's Long Road to National Reconciliation, Institute of Southeast Asian Studies, 2006, ISBN 978-981-230-363-9; 981-230-363-4 အခြားကြည့်ရန် လွယ်မော် မွန်ထိုင်းတပ် ကိုးကား Category:ရှမ်းလက်နက်ကိုင်အဖွဲ့အစည်းများ Category:မြန်မာလက်နက်ကိုင်အဖွဲ့အစည်းများ။
ချင်းအမျိုးသားတပ်မတော် (; CNA) သည် မြန်မာနိုင်ငံရှိ ချင်းတိုင်းရင်းသား လက်နက်ကိုင်အဖွဲ့အစည်း တစ်ခု ဖြစ်သည်။
ချင်းအမျိုးသားတပ်ဦး၏ လက်နက်ကိုင်တပ်ဖွဲ့ဖြစ်ကာ ၁၉၈၈ ခုနှစ် မတ်လ ၂၀ ရက်နေ့တွင် ဖွဲ့စည်းခဲ့သည်။
နှစ်စဉ်နှစ်တိုင်း မတ်လ (၂၀) ရက်နေ့ကို "ချင်းတော်လှန်ရေးနေ့" အဖြစ် နှစ်စဉ် ကျင်းပလျက် ရှိသည်။
ချင်းအမျိုးသား တပ်မတော်သည် ၂၀၁၂ ခုနှစ် ဇန်နဝါရီလ ၆ ရက်နေ့တွင် မြန်မာနိုင်ငံ အစိုးရနှင့် အပစ်အခတ်ရပ်စဲရေး သဘောတူညီချက်တွင် လက်မှတ်ရေးထိုးခဲ့သည်။
ချင်းအမျိုးသားတပ်မတော်သည် ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီ တွင် အဖွဲ့ဝင် ဖြစ်ခဲ့သည်။
ကရင်နီပြည်တပ်မတော် (; အတိုကောက် KA) သည် မြန်မာနိုင်ငံ ကယားပြည်နယ် (ကရင်နီပြည်နယ်) အရှေ့ပိုင်းတွင် အခြေစိုက်သော ကရင်နီအမျိုးသားတိုးတက်ရေးပါတီ၏ လက်နက်ကိုင်တပ်ဖွဲ့ ဖြစ်သည်။
Karenni Army (KA) (Myanmar), GROUPS - ASIA - ACTIVE နောက်ခံသမိုင်း ကရင်နီပြည်တပ်မတော်ဟာ ၁၉၄၈ ခုနှစ်၊ ဩဂုတ်လ (၁၇) ရက်နေ့တွင် ရဲဘော်(၇)ဖော်ဖြင့် စတင်တည်ထောင်ခဲ့သည်။
ဘောလခဲနယ် ဗိုလ်လထန်၊ မိုးဗြဲနယ် ဗိုလ်ပေါလူ၊ ကြယ်ဖိုးကြီးနယ် ဦးရယ်၊ ကန္တရဝတီနယ် စပ်ဝဏတို့ ဦးဆောင်ပြီး ကရင်နီပြည်အား ကျူးကျော်နယ်ချဲ့လာသော (ဖဆပလ) များအား ခုခံတော်လှန် တိုက်ပွဲဝင်ခဲ့ကြသည်။
မူလက ကရင်နီလွတ်လပ်ရေးတပ်မတော် (UKSIA) ဟုခေါ်ဆိုပါသည်။
၁၉၇၄ ခုနှစ် ကရင်နီပြည် ကွန်ကရက်၏ အတည်ပြုချက်ဖြင့် Karenni Army ကရင်နီပြည်တပ်မတော်ဟု ပြန်လည်သတ်မှတ် ခေါ်ဆိုသည်။
၂၀၁၂ ခုနှစ် မတ်လ ၇ ရက်နေ့တွင် မြန်မာနိုင်ငံအစိုးရနှင့် ကရင်နီအမျိုးသားတိုးတက်ရေးပါတီတို့သည် အပစ်အခတ်ရပ်စဲရေး သဘောတူညီချက်ကို လက်မှတ်ရေးထိုးခဲ့ကြသည်။
၁၉၉၅ ခုနှစ်တွင် ထိုကဲ့သို့ လက်မှတ်ရေးထိုးခဲ့ဖူးသော်လည်း သုံးလအတွင်း ပျက်ပြယ်ခဲ့သည်။
ကိုးကား ပြင်ပလင့်ခ်များ Karenni State Conflict and Displacement in Karenni: The Need for Considered Responses ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ။
သည် ဂျပန်လူမျိုး ရုပ်ရှင်ဒါရိုက်တာ နှင့် ဇာတ်ညွှန်းရေးဆရာ တစ်ဦးဖြစ်သည်။
သူသည် ရုပ်ရှင်လောကတွင် သူ၏ အသက်မွေးဝမ်းကြောင်းလုပ်ငန်းအဖြစ် အသံတိတ် ရုပ်ရှင်များခေတ်ကပင် စတင်ခဲ့သည်။
၁၉၃၀ ဝန်းကျင် ပိုမိုလေးနက်လာသော ပုံစံများဆီ မပြောင်းလဲမီ အိုဇုသည် ဟာသ ဇာတ်လမ်းတိုများ အများအပြားကို စတင်ရိုက်ကူးခဲ့သည်။
အိမ်ထောင်ရေးနှင့် မိသားစုဘဝ၊ အထူးသဖြင့် မျိုးဆက်များအကြား ဆက်ဆံရေးများသည် အိုဇုလက်ရာများတွင် ပေါ်လွင်ထင်ရှားသော တင်ပြချက်များဖြစ်သည်။
သူ၏ အထူးချီးကျူးခံရသော ရုပ်ရှင်များမှာ နှောင်း နွေဦး (၁၉၄၉)၊ တိုကျို ပုံပြင် (၁၉၅၃)၊ လွင့်မျောနေသော မြက်ပင်များ (၁၉၅၉) နှင့် ဆောင်းဦး တစ်နေ့လယ်ခင်း (၁၉၆၂) တို့ဖြစ်သည်။
အိုဇုသည် ကွယ်လွန်သွားပြီးသည်ထိ လူသိများထင်ရှားဆဲဖြစ်ပြီး ကမ္ဘာပေါ်ရှိ အလွှမ်းမိုးနိုင်ဆုံးသော ရုပ်ရှင်ဒါရိုက်တာများအနက်မှ တစ်ယောက်အဖြစ် မှတ်ယူခံရသည်။
၂၀၁၂ ခုနှစ်တွင် ကောက်ယူသော "အမြင် နှင့် အကြား"စစ်တမ်းတွင် ကမ္ဘာပေါ်ရှိ ဒါရိုက်တာများမှ အိုဇု၏ "တိုကျို ပုံပြင်"ရုပ်ရှင်ကို သမိုင်းတလျောက် အကောင်းဆုံးရုပ်ရှင်အဖြစ် မဲပေးရွေးချယ်ခဲ့ကြသည်။
အတ္ထုပ္ပတ္တိ ငယ်ဘဝ အိုဇုကို တိုကျို၊ ဖူကာဂါဝါ ခရိုင်၌ မွေးသည်။
ညီအစ်ကိုမောင်နှမငါးယောက်အနက် ဒုတိယသားဖြစ်သည်။
ဂျပန်အမည်တွင် "ဂျီရို"နှင့် အဆုံးသတ်ခြင်းသည် ဒုတိယမြောက်သားကို ရည်ညွှန်းသည်။
သူ့အဖေမှာ မြေဩဇာရောင်းချသူတစ်ဦးဖြစ်သည်။
အိုဇုသည် မေဂျီ မူကြိုကျောင်းနှင့် မူလတန်းကျောင်းတွင် ပညာသင်ခဲ့သည်။
၁၉၁၃ ခုနှစ် မတ်လ၊ အိုဇုအသက်ဆယ်နှစ်အရွယ်တွင် သူတို့မောင်နှမအားလုံး သူတို့အဖေ၏ မွေးရပ်ဇာတိဖြစ်သော မြီစီရင်စုနယ်မှ မတ်ဆူဆာကာတို့ သွားရောက်နေထိုင်ရသည်မှာ ၁၉၂၄ ခုနှစ်ထိပင်ဖြစ်သည်။
၁၉၁၆ ခုနှစ် မတ်လ၊ အိုဇုအသက် ဆယ့်သုံးနှစ်အရွယ်တွင် ယခု ယူဂျီယာမာဒါဟုခေါ်တွင်သော အထက်တန်းကျောင်းဝင်ခွင့် ရရှိခဲ့သည်။
宇治山田高等学校ထိုကျောင်းတွင် အဆောင်နေကျောင်းသားအဖြစ် တက်ရောက်ပြီး ဂျူဒိုပညာကို ထိုကျောင်းတက်နေစဉ်သင်ယူခဲ့သည်။
အိုဇုသည် Quo Vadis? သို့မဟုတ် "ပုံပေမြို့ကြီး၏ နောက်ဆုံးနေ့ရက်များ" ကဲ့သို့ ရုပ်ရှင်များကိုကြည့်ရှုရန် ကျောင်းမကြာခဏပြေးလေ့ရှိသည်။
၁၉၁၇ခုနှစ်တွင် "လူ့အဖွဲ့အစည်း"ရုပ်ရှင်ကို ကြည့်မိရာမှ ရုပ်ရှင်ဒါရိုက်တာတစ်ယောက် ဖြစ်လာရမည်ဟူ၍ ဆုံးဖြတ်ချက်ချခဲ့သည်။
၁၉၂၀ခုနှစ် အသက် ဆယ့်ခုနှစ်အရွယ်တွင် သူ့ထက်အတန်းငယ်၍ ရုပ်ချောသော ကျောင်းသားတစ်ယောက်ကို ရည်းစားစာရေး၍ပေးမှုဖြင့် အဆောင်မှနှင်ချခံရပြီး ကျောင်းကို အိမ်မှ ရထားဖြင့်တက်ရသည်။
၁၉၂၁ မတ်လတွင် အထက်တန်းအောင်သည်။
ယခု ကိုဘေးတက္ကသိုလ်ရှိ စီးပွားရေးဌာနရှိ စာမေးပွဲကို ဝင်ဖြေဖို့ကြိုးစားခဲ့သေးသည်။
神戸高商၊ ကိုဘေး ကိုရှိူသို့သော် ကျရှုံးခဲ့သည်။
၁၉၂၂ တွင် ဆရာအတတ်သင်ကောလိပ်ဝင်ခွင့် စာမေးပွဲဝင်ဖြေခဲ့သည်။
三重県立師範学校၊ မြီ-ကန် ရကိုသို့သော်လည်း ကျပြန်သည်။
၁၉၂၂ မတ်လ ၃၁ တွင် မြီစီရင်စုရှိ ကျောင်းတစ်ကျောင်းတွင် အစားထိုးဆရာအဖြစ် အလုပ်ရသည်။
အားလပ်ရက်တိုင်းတွင် ရုပ်ရှင်ကြည့်ရန် တောင်တန်းပေါ်ရှိ ကျောင်းမှ မြို့ပေါ်သို့ အလွန်ဝေးလံစွာသွားရလေ့ရှိသည်ဟု ဆိုကြသည်။
၁၉၂၂ ဒီဇင်ဘာတွင် အိုဇုနှင့် သူ့ညီမမှလွဲ၍ ကျန်မိသားစုဝင်အားလုံးသည် တိုကျိုရှိ သူတို့အဖေနှင့်အတူ ပြန်လည်နေထိုင်ရန် ပြောင်းရွေ့သွားကြသည်။
၁၉၂၃ မတ်လတွင် အိုဇု၏ ညီမကျောင်းပြီး၍ သူတို့လည်း တိုကျိုသို့ပြောင်းကြရသည်။
ရုပ်ရှင်လောကသို့ဝင်ရောက်ခြင်း ၁၉၂၃ ဩဂုတ် ၁ တွင် သူ့အဖေက ဆန့်ကျင်နေသည့်ကြားမှ အိုဇုသည် သူ့ဦးလေး၏ ကြားခံဆက်သွယ်ပေးမှုဖြင့် ရှိုချီကူ ရုပ်ရှင်ကုမ္ပဏီရှိ ရုပ်ရှင်ရိုက်ကူးရေးဌာနတွင် လက်ထောက်အဖြစ် အလုပ်ရသည်။
သူတို့မိသားစု၏အိမ်သည် ၁၉၂၃ ကန်တိုငလျင်ကြီးတွင် ပျက်ဆီးသွားသည်။
သို့သော်လည်း သူတို့မိသားစုဝင်အားလုံး ထိခိုက်ဒဏ်ရာမရခဲ့ပေ။
၁၉၂၄ ဒီဇင်ဘာ ၁၂ တွင် အိုဇု စစ်မှုတစ်နှစ် စထမ်းရသည်။
အိုဇု၏ စစ်မှုထမ်းဘဝမှာ အီချီနန် ရှီဂန်းဟဲ (一年志願兵) ဟုခေါ်သော အထူးအမှုထမ်းမျိုးဖြစ်ပြီး ပုံမှန်စစ်မှုမထမ်းမနေရ နှစ်နှစ်တာဝန်အစား ပိုက်ဆံပေး၍ တစ်နှစ်သို့လျော့ချပေးသော စစ်မှုထမ်းမျိုးဖြစ်သည်။
၁၉၂၅ နိုဝင်ဘာ ၃၀တွင် တပ်ကြပ်ရာထူးဖြင့် စစ်မှုထမ်းတာဝန် ပြီးဆုံးသည်။
၁၉၂၆ တွင် အိုဇုသည် တတိယလက်ထောက် ဒါရိုက်တာဖြစ်လာသည်။
၁၉၂၇ တွင် အိုဇုသည် စတူဒီယိုရှိ ကော်ဖီဆိုင်တွင် တန်းမစီဘဲ ကြားဖြတ်သော အခြားဝန်ထမ်းတစ်ဦးနှင့် ရန်ဖြစ်ပြီး လက်သီးနှင့်ထိုးလိုက်၍ စတူဒီယို၏ ဒါရိုက်တာရုံးခန်းသို့ ခေါ်တွေ့ခံရသည်။
ဤသည်ကို သူကအခွင့်အရေးတစ်ရပ်အဖြစ် အသုံးချပြီး သူရေးထားသော ရိုက်ညွှန်းတစ်ခုကို တင်ပြနိုင်ခဲ့သည်။
၁၉၂၇ စက်တင်ဘာတွင် "ဂျီဒိုင်ဂီကီ"ခေါ် အပိုင်းရုပ်ရှင်ဌာနတွင် ဒါရိုင်တာအဖြစ် ရာထူးတိုးပြီး သူ၏ ပထမဆုံးရုပ်ရှင်ဖြစ်သော သံဝေဂဓားကို ရိုက်ကူးခဲ့သည်။
မကိုဋ်ရုပ်ရှင်ပြသရေး၏ အဆိုအရ အဆိုပါရုပ်ရှင်မှာ ပျောက်ဆုံးသွားပြီဖြစ်သည်ဟု သိရသည်။
အိုဇု၏ဇာတ်လမ်းသည် ကိုဂို နိုဒါကို ဘဝင်ကျစေနိုင်ခဲ့ပြီး ကိုဂိုသည် နောက်ပိုင်းတလျောက်လုံးတွင် အိုဇု၏ ဇာတ်ညွှန်များကို ပူးတွဲရေးသားခဲ့သည်။
ရုပ်ရှင်ရိုက်ကူးနေစဉ် စက်တင်ဘာ ၂၅တွင် အရန်စစ်မှုထမ်းအဖြစ် တာဝန်ထမ်းဆောင်ရန် ဆင့်ခေါ်ခံရ၍ မပြီးသေးသောရုပ်ရှင်ကို အခြားဒါရိုက်တာတစ်ဦးက ဆက်လက်ရိုက်ကူးပေးခဲ့ရသည်။
၁၉၂၈ တွင် စတူဒီယို၏အကြီးအကဲ ရှီရို ကီဒိုသည် ကုမ္ပဏီအနေဖြင့် နာမည်ကြီးသရုပ်ဆောင်များမပါဝင်သော ဟာသဇာတ်လမ်းရုပ်ရှင်တိုများကို ရိုက်ကူးရာတွင်သာ ပိုမိုအာရုံစိုက်ရန် ဆုံးဖြတ်ခဲ့သည်။
အဆိုပါရုပ်ရှင်တိုများကို အိုဇုရိုက်ကူးခဲ့သည်။
"ကာယ အလှ"ရုပ်ရှင်ကို ၁၉၂၈ ဒီဇင်ဘာ ၁ ရက်နေ့တွင် ဖြန့်ချိခဲ့ပြီး အဆိုပါရုပ်ရှင်မှာ အိုဇု၏ ပင်ကိုမူလ အမှတ်အသားဖြစ်သော ကင်မရာအနိမ့်အနေအထားဖြင့် ရိုက်ကူးခြင်းကို ပထမဆုံးစတင်သုံးစွဲခဲ့သော ရုပ်ရှင်ဖြစ်သည်။
နာမည်ကြီးများမပါသော ရုပ်ရှင်အတွဲများအပြီး ၁၉၂၉ စက်တင်ဘာတွင် နာမည်ကြီးသရုပ်ဆောင်များနှင့် ပထမဆုံး ရိုက်ကူးသောရုပ်ရှင်ကားအဖြစ် "ကျုပ်ဘွဲ့ရပညာတတ်...ဒါပေမယ့်"ရုပ်ရှင်ကို အိုဇုသည် သရုပ်ဆောင် မီနိုရူ တာကာဒါ၊ ကီနျူရို တာနာကာ တို့နှင့် ရိုက်ကူးခဲ့သည်။
၁၉၃၀ ဇန်နဝါရီလတွင် စတူဒီယိုမှ နာမည်အကြီးဆုံးသရုပ်ဆောင် ဆုမိကို ကူရီရှီမာ၏ နှစ်သစ်ရုပ်ရှင်ဖြစ်သော "အိမ်ထောင်သည်ဘဝ မိတ်ဆက်"ရုပ်ရှင်ကို အိုဇုအားယုံကြည်စွာ ရိုက်ကူးစေခဲ့သည်။
၁၉၃၀ ဝန်းကျင်တွင် အိုဇုရိုက်ကူးခဲသမျှ ရုပ်ရှင်များကို ကျေနပ်အားရ၍ ရှီရို ကီဒိုက အိုဇုအား ရေပူစမ်းတစ်ခုသို့ အတူတကွသွားလည်ရန်ပင် ဖိတ်ကြားခဲ့သည်။
အစောပိုင်းသူ၏လက်ရာများတွင် သူ၏ဇာတ်ညွှန်းရေးသောနာမည်အဖြစ် "ဂျိမ်း(စ) မာကီ" ဟူသော အမည်ကို သုံးစွဲခဲ့သေးသည်။
သူ၏ "လုံမပျို"ရုပ်ရှင်တွင် ကလောင်အမည်အဖြစ် ဂျိမ်း(စ) မာကီ ကို စတင်သုံးစွဲခဲ့ခြင်းဖြစ်သည်။
ゼェームス槇 ထို့အပြင် ထိုရုပ်ရှင်သည် ရုပ်ရှင်မဂ္ဂဇင်း "ကီနဲမား ဂျမ်ပို"၏ ထိပ်တန်းဆယ်ကားစာရင်းတွင် ပထမဆုံးပါဝင်ခဲ့သော ရုပ်ရှင်ဖြစ်ပြီး ထိုစာရင်းတွင် တတိယချိတ်ခဲ့သည်။
၁၉၃၂ တွင် သူ၏ မြီးကောင်ပေါက်အရွယ်အပေါ် အလွန်အကြူးဟာသဖောက်ထားသော "ငါကိုမွေးဖွား...သို့သော်ငြား"ရုပ်ရှင်သည် ဂျပန်ရုပ်ရှင်တွင် ပထမဆုံးသော လူမှုဝေဖန်ရေးအမြင်ပါရှိသော လက်ရာအဖြစ် ရုပ်ရှင်ဝေဖန်ရေးဆရာများက အသိအမှတ်ပြုခဲ့ကြပြီး အိုဇုသည်လည်း ဆုများစွာရရှိခဲ့လေတော့သည်။
၁၉၃၅ ခုနှစ်တွင် ပညာရေးဝန်ကြီးဌာန၏ တောင်းဆိုမှုဖြင့် အိုဇုသည် "ကာဂါမီ ရှီရှီ"အမည်ရှိ အသံပါ မှတ်တမ်းရုပ်ရှင်တိုတစ်ခုကို ရိုက်ကူးပေးခဲ့သည်။
ဂျပန်ရုပ်ရှင်လောကမှ အခြားသူများနည်းတူ အိုဇုသည်လည်း အသံတိတ်မှ အသံထွက်ရုပ်ရှင်သို့ ကူးပြောင်းရာတွင် နှောင့်နှေးနေခဲ့သည်။
၁၉၃၆ ခုနှစ်တွင် သူ၏ ပထမဆုံး အသံထွက်ရုပ်ရှင်ကားအဖြစ် "တစ်ဦးတည်းသောသား"ရုပ်ရှင်ကို ရိုက်ကူးခဲ့သည်။
စစ်အတွင်း ၁၉၃၇ ခု စက်တင်ဘာလ ၉ ရက်တွင် ကုမ္ပဏီသည် အိုဇု၏ ဇာတ်ကားများအား ဝေဖန်ရေးအရ ချီးကျူးဂုဏ်ပြုခံရသော်လည်း ဝင်ငွေမကောင်းမှုကြောင့် ငြိုငြင်လာသည်။
အသက် သုံးဆယ့်လေးနှစ်အရွယ် အိုဇုသည်လည်း ဂျပန်တော်ဝင်ဘုရင့်တပ်မတော်မှ အမှုထမ်းရန်ဆင့်ခေါ်ခံရသည်။
ဆီနို-ဂျပန် ဒုတိယစစ်ပွဲတွင် တရုတ်စစ်မြေပြင်၌ နှစ်နှစ်ခန့် နေလိုက်ရသည်။
၁၉၃၇ ခု စက်တင်ဘာ ၂၇ ရက်တွင် ရှန်ဟိုင်းသို့ ရောက်လာသော ဓာတုလက်နက်များကိုင်ဆောင်ထားသည့် ဂျပန်ခြေလျင်တပ်တွင် အိုဇုပါဝင်သည်။
တပ်ကြပ်ရာထူးနှင့် စစ်မှုစထမ်းပြီး ၁၉၃၈ ဇွန်လ ၁ရက်တွင် တပ်ကြပ်ကြီးအဖြစ် ရာထူးတိုးခဲသည်။
၁၉၃၈ ဇန်နဝါရီမှ စက်တင်ဘာထိ နန်ကျင်းတွင် တပ်စွဲခဲ့ပြီး အနီးအနားတွင် တပ်စွဲနေသော ဆာဒါအို ယာမာနာကာနှင့် တွေ့ဆုံခဲ့သည်။
စက်တင်ဘာတွင် ယာမာနာကာသည် အဖျားရောဂါဖြင့် ကွယ်လွန်ခဲ့သည်။
၁၉၃၉ တွင် အိုဇုတို့တပ်အား ဟန်ကျိုးသို့ ပြောင်းရွေ့တပ်စွဲစေသည်။
ဟန်ကျိုးမှပင် နန်ချန်းတိုက်ပွဲ ကျူရှူးမြစ်တိုက်ပွဲများတွင် ပါဝင်တိုက်ခိုက်ခဲ့သည်။
ဇွန်လတွင် သူ့အား ဂျပန်သို့ပြန်ရန် အမိန့်ကျ၍ ကိုဘေးသို့ ဇူလိုင်လတွင် ပြန်ရောက်သည်။
၁၉၃၉ ခုနှစ် ဇူလိုင်လ ၁၆ ရက်တွင် သူ၏ စစ်မှုထမ်းတာဝန်ပြီးဆုံးသည်။
၁၉၃၉ တွင် "လက်ဖက်စိမ်းနံ့သင်းသင်း ထမင်း"ရုပ်ရှင်ဖြစ်လာမည့် ဇာတ်ညွှန်းမူကြမ်းတစ်ခုကို ရေးသားခဲ့သော်လည်း စစ်တပ်ဆင်ဆာအဖွဲ့မှ ဇာတ်ညွှန်းအားပြင်ရန် ညွှန်ကြားခံရ၍ ချောင်ထိုးပစ်လိုက်သည်။
စစ်မြေပြင်မှပြန်လာအပြီး အိုဇုပထမဆုံး ပြန်လည်ရိုက်ကူးခဲ့သော ရုပ်ရှင်ဖြစ်သည့် ၁၉၄၁ ခုနှစ်ထုတ် "တိုဒါမိသားစု၏ ညီအကိုမောင်နှမများ"ရုပ်ရှင်သည် ဝေဖန်ရေးအရရော ဝင်ငွေအရပါ အောင်မြင်မှုရရှိခဲ့သည်။
၁၉၄၂ခုနှစ်ထုတ် "တစ်ခါက အဖေတစ်ယောက်ရှိဖူးတယ်" ရုပ်ရှင်သည်လည်း အလားတူအောင်မြင်ခဲ့သည်။
၁၉၄၃ ခုနှစ်တွင် အိုဇုအား ဗမာပြည်တွင် ဝါဒဖြန့်ရုပ်ရှင်များရိုက်ကူးရန်အတွက် စစ်မှုပြန်ထမ်းခိုင်းပြန်သည်။
သို့သော်လည်း ထို့အစား စင်ကာပူသို့ စေလွတ်ခံရပြီး "ဒေလီသို့၊ ဒေလီသို့ချီ"ဇာတ်ကားကို ချန်ဒရာ ဘို့(စ)နှင့်အတူ ရိုက်ကူးခဲ့သည်။
စင်ကာပူတွင်ရှိနေစဉ် တစ်နှစ်လုံးကို စာဖတ်ခြင်း၊ တင်းနစ်ကစားခြင်းနှင့် စစ်တပ်သတင်းအချက်အလက် တပ်မမှ ပြသည့် အမေရိကန်ရုပ်ရှင်များကြည့်ခြင်းဖြင့် ကုန်ဆုံးစေသည်။
သူအကြိုက်ဆုံးဇာတ်ကားမှာ "Citizen Kane" ဖြစ်သည်။
အိုဇုသည် ပင်လယ်ဘက်သို့မျက်နှာမူထားသော ငါးလွှာအခန်းတစ်ခုကို ယူထားသည်။
ထိုအခန်းတွင် သူသည် ဧည့်သည်များကိုဖျော်ဖြေသည်။
ပုံဆွဲသည်။
ကောဇောများစုသည်။
၁၉၄၅ ခုနှစ် ဩဂုတ်လ ဒုတိယကမ္ဘာစစ်အပြီးတွင် အိုဇုသည် သူ့ဇာတ်ညွှန်းနှင့် ရိုက်ထားသော မှတ်တမ်းရုပ်ရှင်ကို ဖျက်ဆီးပစ်လိုက်သည်။
အိုဇုအား အရပ်သားသုံ့ပန်းအဖြစ် ရာဘာစိုက်ပျိုးရေးခြံတစ်ခုတွင် ထိန်းသိမ်းထားသည်။
စစ်သုံ့ပန်းများကို နိုင်ငံရင်းသို့ပြန်ပို့ချိန်တွင် ၃၂ ယောက်ရှိသော သူတို့ ရုပ်ရှင်အဖွဲ့အတွက် ပထမဆုံးလှေပေါ်တွင် ၂၈ယောက်စာသာ နေရာရရာ အိုဇုသည်ပြန်ခွင့်အတွက် မဲပေါက်သော်လည်း အလွန်အိမ်ပြန်ချင်နေသူတစ်ဦးကို ဦးစားပေးလိုက်လေသည်။
စစ်အပြီး ၁၉၄၆ ဖေဖော်ဝါရီလတွင် အိုဇု ဂျပန်သို့ပြန်ရောက်သည်။
ချီဘာစီရင်စုတွင် သူ့နှမငယ်နှင့်အတူနေနေသော သူ့အမေနှင့်အတူသွားနေသည်။
၁၉၄၆ ခုနှစ် ဖေဖော်ဝါရီလ ၁၈ ရက်တွင် အိုဖူနာ စတူဒီယိုတွင် အလုပ်လျောက်သည်။
စစ်အပြီး ပထမဆုံးရုက်ရှင်အဖြစ် ၁၉၄၇ တွင် The Record of a Tenement Gentleman ကို ရိုက်ကူးခဲ့သည်။
ထိုကာလမှာပင် ချီဂါဆာကီကန်茅ケ崎館ဂျပန်အင်းသည် ဇာတ်ညွှန်းရေးရန် အိုဇုစိတ်ကြိုက်နေရာဖြစ်လာသည်။
"တိုကျို ပုံပြင်" သည် ချီဂါဆာကီကန်တွင် နောက်ဆုံးရေးသားခဲ့သော ဇာတ်ညွှန်းဖြစ်သည်။
ထိုနောက်တွင် အိုဇုနှင့် နိုဒါတို့သည် နာဂါနိုစီရင်စု၊ တာတီရှီနာအရပ် တောင်များပေါ်မှ အန်ကိုဆိုဟု ခေါ်သော အိမ်ငယ်လေးတစ်လုံးကို ဇာတ်ညွှန်းရေးရန် အသုံးပြုခဲ့ကြသည်။
無芸荘 ၁၉၄၀နှောင်းပိုင်းများမှ အိုဇုရုပ်ရှင်များကို သူ၏ အပြောင်မြောက်ဆုံးသောလက်ရာများအဖြစ် သတ်မှတ်ကြသည်။
၎င်းတို့မှာ နိုရီကိုသုံးကားတွဲဟုခေါ်ကြသော ဆက်ဆူကိုဟာရာပါဝင်သရုပ်ဆောင်သည့် "နှောင်းနွေဦး"(၁၉၄၉)၊ "နွေအစောပိုင်း"(၁၉၅၁)နှင့် "တိုကျို ပုံပြင်"(၁၉၅၃)တို့ဖြစ်သည်။
ထိုရုပ်ရှင်များနောက်တွင် သူ၏ပထမဆုံးရောင်စုံရုပ်ရှင်ဖြစ်သော Equinox Flower (၁၉၅၈)၊ လွင့်မျောနေသော မြက်ပင်များ (၁၉၅၉)နှင့် နှောင်းဆောင်းဦး'" (၁၉၆၀)တို့ ထွက်လာသည်။
အန်ဂါကူ-ဂျီရှိ အိုဇု၏အုတ်ဂူ ၁၉၆၀ မတိုင်ခင်ထိ သူ့လက်ရာများကို ဂျပန်မှလွဲ၍ နိုင်ငံရပ်ခြားများတွင် ကြည့်ရှုခွင့်မရခဲ့ပေ။
အိုဇု၏နောက်ဆုံးရုပ်ရှင်မှာ ၁၉၆၂တွင် ပြသသော "ဆောင်းဦး တစ်နေ့လယ်ခင်း"ရုပ်ရှင်ဖြစ်သည်။
၁၉၅၅ မှ ကွယ်လွန်သည့် ၁၉၆၃ထိ ဂျပန်ဒါရိုက်တာများသမဂ္ဂတွင် ဥက္ကဋ္ဌအဖြစ်ထမ်းဆောင်ခဲ့သည်။
အိုဇုသည် အရက်သောက်ခြင်းကြောင့် နာမည်ကြီးသေးသည်။
သူနှင့် နိုဒါတို့သည် သူတို့ဇာတ်ညွှန်းမည်မျှပြီးစီးနေပြီဆိုသည်ကို သူတို့သောက်ခဲ့သော ဆာကေးပုလင်းခွံမည်မျှရှိနေပြီဟူသည်နှင့် တိုင်းတာလေ့ရှိသည်။
အိုဇုသည် တစ်သက်လုံး လူပျိုကြီးအဖြစ်အရိုးထုတ်ပြီး သူမကွယ်လွန်မှီနှစ်နှစ်၊ သူ့အမေကွယ်လွန်သည်အထိ အမေနှင့် အတူနေထိုင်ခဲ့သည်။
အိုဇုသည် ၁၉၆၃ခု အသက် ၆၀ ပြည့်မွေးနေ့တွင် ကင်ဆာရောဂါဖြင့်ကွယ်လွန်သည်။
သူ့အမေနှင့်အတူ ပူးတွဲမြုပ်နှံထားသော အန်ဂါကူ-ဂျီ ရှိ အုတ်ဂူတွင် မည်သည့်အမည်မျှ မရေးထိုးထားဘဲ "မူ (နတ္ထိ)"ဟူသည့် စာလုံးတစ်လုံးတည်းသာ ရေးထိုးထားသည်။
အမွေအနှစ် ပုံစံ ယာဆူဂျီရို အိုဇု (ညာအစွန်) အား တိုကျို ပုံပြင် ရိုက်ကွင်းတွင်တွေ့ရစဉ် အိုဇုအား သူ့ရုပ်ရှင်များတွင် နည်းစနစ်ပိုင်းပုံစံနှင့် နောက်ခံဇာတ်ကြောင်းပြောပုံစံ ဆန်းသစ်ပြောင်းလဲမှုတို့ကြောင့် လူသိများသည်။
စစ်ပြီးခါစ ရုပ်ရှင်များတွင် အပြည့်အဝမပြောင်းလဲသေးသော်လည်း နောက်ပိုင်းရုပ်ရှင်များတွင် သူ၏နည်းစနစ်ပုံစံ သိသိသာသာပြောင်းလည်းလာသည်။
အိုဇုသည် ဟောလိဝုဒ်ရုပ်ရှင်များနှင့် လိုက်လျောညီထွေဖြစ်အောင် ပြောင်းလဲခြင်းမပြုပေ။
Ebert, Roger, "Ozu: The Masterpieces You've Missed", retrieved 8 June 2014. သူ၏ ဇာတ်ဝင်စကားပြောခန်းများတွင် သမရိုးကျ အစဉ်အလာ ပခုံးထမ်းရိုက်ချက်များသုံးခြင်းထက် ကင်မရာသည် ဇာတ်ဆောင်များကို တည်ရိုက်ခြင်းကိုသာ သုံးစွဲသည်။
ထိုရိုက်ချက်သည် ရုပ်ရှင်ကြည့်သူအား ဇာတ်ဝင်ခန်း၏ အလယ်မှ ကြည့်နေသကဲ့သို့ မြင်ရစေသည်။
အိုဇုသည် သမရိုးကျ မှိန်သွားခြင်းကဲ့သို့ ဇာတ်ဝင်ခန်းအကူးအပြောင်းမျိုးကိုလည်း မသုံးဘဲ ဒါရိုက်ဖြတ်၍ ဇာတ်ဝင်ခန်းပြောင်းခြင်းသော်လည်းကောင်း၊ အရာဝတ္ထုများကို ရုပ်ငြိမ်ရိုက်၍သော်လည်းကောင်း ဇာတ်ဝင်ခန်းကူးပြောင်းသည်။
အများအားဖြင့် နောက်ဇာတ်ဝင်ခန်းဖြစ်တည်မည့် နေရာရှိသည့် အတောက်အဦးကို လက်ရှိ ဇာတ်ဝင်ခန်းအဆုံးတွင် ရုပ်ငြိမ်ရိုက်၍ ဇာတ်ဝင်ခန်းကူးပြောင်းခြင်းမျိုးဖြစ်သည်။
ပထမဇာတ်ဝင်ခန်းဆုံးခါနီးတွင် ရုပ်ငြိမ်ကဒ်နှင့်အတူ နောက်ခံတေးစကာ ဇာတ်ဝင်ခန်းပြောင်း၍ နောက်ဇာတ်ဝင်ခန်းစလျှင် နောက်ခံတေးကို တိုးကာတိတ်စေသည်။
ရုပ်ရှင်ရိုက်သက်ကြာလာသည်နှင့်အမျှ အိုဇုသည် ကင်မရာကို သိပ်မရွှေ့တော့ဘဲ အငြိမ်ရိုက်ရသည်ကို သဘောကျလာပုံရသည်။
အိုဇုသည် "တာတာမီ ရိုက်ချက်"ဟူသော နည်းကို တီထွင်ခဲ့သည်။
ထိုရိုက်ချက်တွင် ကင်မရာသည် "တာတာမီ"ဖျာချပ်ပေါ်တွင် ဒူးထောက်ထိုင်နေသည့် လူတစ်ယောက်၏ မျက်လုံးအမြင်မျိုး အနိမ့်ရိုက်ချက်သာရှိရသည်။
တကယ်တန်းတွင် အိုဇု၏ ကင်မရာသည် ထို့ထက်ပိုနိမ့်လေ့ရှိပြီး မြေပြင်မှ တစ်ပေသို့မဟုတ် နှစ်ပေခန့်သာမြင့်သည်။
ထို့အတွက် အထူးပြုလုပ်ထားသော ကင်မရာထောက်များကို သုံးရသည်။
ထိုင်နေသည့်ဇာတ်ဝင်ခန်းများမပါသည့်တိုင် ဤသို့အနိမ့်ရိုက်ချက်မျိုးကို မကြာခဏသုံးလေ့ရှိသည်။
ဂျပန် ဇာတ်ကြောင်းပြောပုံစံတွင် အဓိပ္ပာယ်မပျက်စေဘဲ ဝါကျအတွင်းစကားလုံး မြုပ်ထားခြင်း၊ ဇာတ်လမ်းအတွင်း အဓိကဖြစ်ရပ်များကို စကားဖြင့်ကြိုမဖော်ပြခြင်းတို့သည် အိုဇုက စတီထွင်ခဲ့ခြင်းဖြစ်သည်။
အိုဇု၏ရုပ်ရှင်များအား ပြည်ပတွင် ပြသလာကြသောအခါမှ အိုဇုအားနိုင်ငံတကာတွင် စတင် လူသိများလာသည်။
ဂုဏ်ပြုပွဲနှင့် မှတ်တမ်းရုပ်ရှင်များ ဝန်း ဝမ်းဒါးတို့၏ မှတ်တမ်းရုပ်ရှင် "တိုကျို-ဂါ"တွင် ဒါရိုက်တာသည် ဂျပန်သို့သွား၍ အိုဇု၏ကမ္ဘာကို ဖွေရှာလေ့လာလေသည်။
ချီရှူ ရူနှင့် ယူဟာရူ အတ်စုတာ တို့နှင့် တွေ့ဆုံမေးမြန်းမှုများပါဝင်သည်။
၂၀၀၃ ခုနှစ်တွင် ကမ္ဘာတစ်ဝန်းမှ ရုပ်ရှင်ပွဲတော်ကြီးများတွင် အိုဇုမွေးနေ့နှစ်တစ်ရာပြည့်ကို ကျင်းပဂုဏ်ပြုကြသည်။
ရှိုချီကူကုမ္ပဏီသည် ၁၉၅၃ထုတ် အိုဇု၏ "တိုကျို ပုံပြင်"ရုပ်ရှင်ကို တိုက်ရိုက်မှီငြမ်းပြု၍ ထိုင်ဝမ်ဒါရိုက်တာ ဟျူဆီအာယို စိန် ရိုက်ကူးသော "ကဖေး လူမီးရီ"(珈琲時光)ရုပ်ရှင်ကို အိုဇုအား ဂါရဝပြုသောအားဖြင့် အိုဇုမွေးနေ့တွင် ပြသရန် ထုတ်လုပ်သည်။
၂၀၀၂ခုနှစ်တွင် ဗြိတိသျှ ရုပ်ရှင်မှ ကောက်ယူသော အမြင်နှင့် အကြား စစ်တမ်းမှ သမိုင်းတလျောက် ထိပ်တန်း ရုပ်ရှင်ဒါရိုက်တာဆယ်ယောက် စာရင်းတွင် အဆင့်တစ်ဆယ်အဖြစ် မဲပေးရွေးချယ်ခဲ့ကြသည်။
၂၀၁၃ခုနှစ်တွင် "အိုတိုကို ဝါ ဆူရိုင် ယို"ရုပ်ရှင်အတွဲများ ဖန်တီးရှင် ဒါရိုက်တာ ယိုဂျီ ယာမာဒါက အိုဇု၏ "တိုကျို ပုံပြင်"ရုပ်ရှင်ကို ခေတ်ကာလနှင့် ဆီလျော်အောင် ပြုပြင်၍ "တိုကျို မိသားစု"ဟူ၍ ပြန်လည်ရိုက်ကူးခဲ့သည်။
အိုဇုရုပ်ရှင်များစာရင်း အိုဇုရုပ်ရှင်များစာရင်း ခုနှစ် ဂျပန်အမည် ဂျပန်အသံထွက် ရုပ်ရှင်အမည် မှတ်စုအသံတိတ်ရုပ်ရှင်များ ၁၉၂၇ 懺悔の刃 ဇန်ဂျီ နို ယေဘာ သံဝေဂဓားပျောက်ဆုံး ၁၉၂၈ 若人の夢 ဝါကိုဒို နို ယူမီ ငယ်ဘဝ အိပ်မက်များပျောက်ဆုံး 女房紛失 ညိုဘို ဖန်ရှစ်ဆု မိန်းမပျောက်ဆုံးပျောက်ဆုံး カボチャ ကာဘိုချာ ရွှေဖရုံသီးပျောက်ဆုံး 引越し夫婦 ဟိုက္ကိုရှီ ဖျူဖူ ပြောင်းတော့မယ် အတွဲပျောက်ဆုံး 肉体美 နီကုတိုင်ဘီ ကာယအလှပျောက်ဆုံး ၁၉၂၉ 宝の山 တာကာရာ နို ယာမ ရတနာသိုက်တောင်ပျောက်ဆုံး 学生ロマンス 若き日 ဂတ္ကူဆေး ရိုမန်ဆု : ဝါကာကီ ဟီ ကျောင်းသားအချစ် : လူငယ်ဘဝ နေ့ရက်များ မပျောက်မပျက် ကျန်ရှိသော အစောဆုံးအိုဇုရုပ်ရှင် 和製喧嘩友達 ဝါဆေး ကန်ကာ တိုမိုဒါချီ ဂျပန်ပုံစံ ရန်အမြဲဖြစ် ဘော်ဒါများ၁၄ မိနစ်သာ အကောင်းအတိုင်းရှိ 大学は出たけれど ဒိုင်ဂါကူ ဝါ ဒေတက္ကာရီဒို ကျုပ် ဘွဲ့ရပညာတတ်...ဒါပေမယ့်၁၀ မိနစ်သာ အကောင်းအတိုင်းရှိ 会社員生活 ကိုင်ရှိန် ဆေကတ်စု ရုံးဝန်ထမ်းတစ်ယောက်ရဲ့ဘဝပျောက်ဆုံး 突貫小僧 တော့ကန် ရိုဇို မပြတ်ရှေ့ကို လုလင်ပျို ရုပ်ရှင်ဇာတ်လမ်းတို ၁၉၃၀ 結婚学入門 ကတ်ကွန်ဂါကူ နျူမွန် အိမ်ထောင်သည်ဘဝ မိတ်ဆက်ပျောက်ဆုံး 朗かに歩め ဟိုဂါရာကာ နီ အာယုမီ ရွှင်ပြစွာလျှောက်လှမ်း 落第はしたけれど ရာကုဒိုင် ဝါ ရှီတာကီရီဒို စာမေးပွဲကျသကွာ...ဒါပေမယ့် その夜の妻 ဆိုနို ယို နို စုမာ အဲ့ဒီည ဇနီးမယား エロ神の怨霊 အီရိုဂါမီ နို အွန်ရို လက်စားချေစိတ်ပြင်းပြသော မြားနတ်မောင်ပျောက်ဆုံး 足に触った幸運 အာရှီ နီ ဆာဝတ္တာ ကွန် ခြေထောက်ကို လာထိသော ကံကောင်းခြင်းပျောက်ဆုံး お嬢さん အိုဂျိုးစံ လုံမပျိုပျောက်ဆုံး ၁၉၃၁ 淑女と髭 ရှူကုဂျို တို ဟိုင်ဂီ မိန်းမပျိုနှင့် ကိုမုတ်ဆိတ် 美人と哀愁 ဘိုင်ဂျင်း တို အိုင်ရှူ အလှတရား၏ ဝမ်းနည်းစရာပျောက်ဆုံး 東京の合唱 တိုကျို နို ကိုရာစု တိုကျို သံပြိုင် ၁၉၃၂ 春は御婦人から ဟာရူ ဝါ ဂိုဖူဂျင် ကာရာ နွေဦးဟာ အမျိုးသမီးများဆီကလာပျောက်ဆုံး 大人の見る繪本 生れてはみたけれど အူမာရီတီ ဝါ မီတာ ကီရီဒို ငါကိုမွေးဖွား...သို့သော်ငြား 靑春の夢いまいづこ ဆေရွှန်း နျု ယူမီ အီမာ အီဇူကို လူငယ်အိပ်မက်တွေ အခု ဘယ်ဆီမှာ また逢ふ日まで မေတာ အော် ဟိုက် မာဒီ နောက်တစ်ခေါက် တို့ပြန်မဆုံခင်ထိပျောက်ဆုံး ၁၉၃၃ 東京の女 တိုကျို နို အွန်နာ တိုကျိုက အမျိုးသမီး 非常線の女 ဟီဂျိုးစံ နို အွန်နာ ဆွဲပိုက် ကောင်မလေး 出来ごころ ဒေကီဂိုကိုရို လက်ဆင့်ကမ်းစိတ်ကူး ၁၉၃၄ 母を恋はずや ဟာဟာ ဝို ကိုဝါဇူယာ အမေဟာ အချစ်ခံရသင့်ပါတယ် 浮草物語 အူကီဂူဆာ မိုနိုဂေတာရီ လွင့်မျောနေသော မြက်ပင်များ အကြောင်း ၁၉၃၅ 箱入娘 ဟာကိုအီရီ မူဆူမီ အပြစ်ကင်းသော အစေခံမပျောက်ဆုံး 東京の宿 တိုကျို နို ယာဒို တိုကျိုမြို့မှ အင်းတစ်ခု ၁၉၃၆ 大学よいとこ ဒိုင်ဂါကူ ယိုအီတိုကို ကောလိပ်ဆိုတာ တယ်နှိပ်တဲ့နေရာပပျောက်ဆုံးအသံထွက် ဖြူမဲရုပ်ရှင်များ ၁၉၃၆ 菊五郎の鏡獅子 ကာဂါမီ ဂျီရှီ ကာဂါမီ ဂျီရှီမှတ်တမ်းရုပ်ရှင် ひとり息子 ဟီတိုရို မူဆူကို တစ်ဦးတည်းသောသား ၁၉၃၆ 淑女は何を忘れたか ရှူကူဂျို ဝါ နာနီ ဝို ဝါဆုရီတာ ကာ ဤအမျိုးသမီး ဘာများမေ့ခဲ့သလည်း ၁၉၄၁ 戸田家の兄妹 တိုဒါကီ နို ကျိုဒိုင် တိုဒါမျသားစု၏ ညီအစ်ကိုမောင်နှမများ ၁၉၄၂ 父ありき ချီချီ အာရီကီ တစ်ခါက အဖေတစ်ယောက်ရှိဖူးတယ် ၁၉၄၇ 長屋紳士録 နာဂါယာ ရှင်ရှီရိုကူ The Record of a Tenement Gentleman ၁၉၄၈ 風の中の牝鶏 ကာဇီ နို နာကာ နို မန်ဒိုရီ လေထဲက ကြက်မ ၁၉၄၉ 晩春 ဘန်ရွှန် နှောင်းနွေဦးဆက်ဆူကို ဟာရာသရုပ်ဆောင်သည်။
၁၉၅၀ 宗方姉妹 မူနီကေတာ ကျိုဒိုင် မူနီကေတာ ညီအစ်မများ ၁၉၅၂ 麥秋 ဘာကူရှူ နွေအစောပိုင်း ၁၉၅၂ お茶漬けの味 အိုချာဇူကီ နို အဂျီ လက်ဖက်စိမ်းနံ့သင်းသင်း ထမင်း ၁၉၃၉ တွင် ဆင်ဆာထိသော ဇာတ်ညွှန်းမှ ပြန်မှီးသည်။
၁၉၅၃ 東京物語 တိုကျို မိုနိုဂေတာရီ တိုကျို ပုံပြင် ၁၉၅၆ 早春 ဆိုရွှန်း အစောပိုင်းနွေဦး ၁၉၅၆ 東京暮色 တိုကျို ဘိုရှိုကူ တိုကျို ဆည်းဆာဆေးရောင်စုံရုပ်ရှင်များ ၁၉၅၈ 彼岸花 ဟီဂန်ဘန်နာ Equinox Flower အိုဇု၏ ပထမဆုံးဆေးရောင်စုံရုပ်ရှင် ၁၉၅၉ お早よう အိုဟားယိုး ကောင်းသောမနက်ခင်းပါဗျို့ 浮草 အူကီဂူဆာ လွင့်မျောနေသော မြက်ပင်များ "လွင့်မျောနေသော မြက်ပင်များအကြောင်း"ကို ပြန်ရိုက်သည်။
၁၉၆၀ 秋日和 အကီဘီယိုရီ နှောင်းဆောင်းဦး ၁၉၆၁ 小早川家の秋 ကိုဟာယာဂါဝါ-ကီ နို အကီ နွေအကုန်ဆက်ဆူကို ဟာရာနှင့် နောက်ဆုံးရိုက်သော ရုပ်ရှင် ၁၉၆၂ 秋刀魚の味 ဆန်မာ နို အဂျီ ဆောင်းဦး တစ်နေ့လယ်ခင်း အိုဇု၏ နောက်ဆုံးလက်ရာ မှတ်စုများ ကိုးကား ရင်းမြစ် Torres Hortelano, Lorenzo J., 'Primavera tardía de Yasujiro Ozu : cine clásico y poética zen, Caja España (León), Obra Social y Cultural, ISBN 978-84-95917-24-9 ပြင်ပလင့်ခ်များ Digital Ozu – notes from an exhibition at Tokyo University. Directions for finding Yasujiro Ozu's grave at Engaku-ji The quiet master at The Guardian Ozu's Angry Women by Shigehiko Hasumi Ozu-san.com – A Website Dedicated to Ozu Yasujiro Yasujirō Ozu and the Search for Cinematic Purity - from the book Primeval Cinema - An Audiovisual Philosophy'' Category:ဂျပန် ရုပ်ရှင်ဒါရိုက်တာများ။
ဗိုလ်မှူးချုပ် စောလားဖွယ် (၁၉၆၁ – ၁၃ မတ် ၂၀၁၆) ခေါ် "ဗိုလ်နှုတ်ခမ်းမွှေး" သည် မြန်မာနိုင်ငံရှိ လက်နက်ကိုင် အဖွဲ့အစည်းတစ်ခုဖြစ်သော ဒီမိုကရက်တစ် ကရင်အကျိုးပြုတပ်မတော် ဒီကေဘီအေ တပ်မဟာ-၅ ၏ တပ်မဟာမှူးအဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၁ ခုနှစ်တွင် မြန်မာနိုင်ငံ အစိုးရမှ နယ်ခြားစောင့်တပ်ဖွဲ့အဖြစ် ဆောင်ရွက်ရန် ကမ်းလှမ်းချက်ကို လက်မခံသည့်အတွက် ဗိုလ်နှုတ်ခမ်းမွှေး၏ တပ်မဟာသည် ဒီမိုကရက်တစ် တိုးတက်သော ဗုဒ္ဓဘာသာ ကရင်တပ်မတော်မှ ခွဲထွက်ခဲ့သည်။
၂၀၁၀ ခုနှစ် ဩဂုတ် ၂၁ ရက်နေ့တွင် ဗိုလ်နှုတ်ခမ်းမွှေးလက်အောက်ရှိ တပ်ရင်း ၅ ခုအနက် နှစ်ခုသည် အင်အား ၃၀၀ ခန့်ဖြင့် နယ်ခြားစောင့်တပ်ဖွဲ့အဖြစ် ပူးပေါင်းသွားခဲ့ကြသည်။
၂၀၁၆ ခုနှစ် မတ်လ ၁၃ ရက်နေ့တွင် လည်ချောင်းကင်ဆာရောဂါဖြင့် ပဲခူးမြို့ရှိ နေအိမ်တွင် ကွယ်လွန်ခဲ့သည်။
ကိုးကား ပြင်ပလင့်ခ်များ Portrait of a Karen Warrior။
ကရင်အမျိုးသား လွတ်မြောက်ရေး တပ်မတော် () (; အတိုကောက် KNLA) သည် ကရင် အမျိုးသား အစည်းအရုံး၏ လက်နက်ကိုင်အဖွဲ့အစည်း ဖြစ်သည်။
ကရင်လူမျိုးများ၏ ကိုယ်ပိုင်အခွင့်အရေးအတွက် မြန်မာနိုင်ငံ အစိုးရအား ၁၉၄၉ မှ စတင်ကာ ဆန့်ကျင်တိုက်ခိုက်လာခဲ့သည့် အဖွဲ့ဖြစ်သည်။
စစ်သည်အင်အားမှာ ၂၀၀၆ ခုနှစ်တွင် ၅,၀၀၀ ခန့်၊ နှင့် ၂၀၁၂ တွင် ၆,၀၀၀ ခန့်ရှိသည်ဟု ဆိုသည်။
Burma: Prospects for a Democratic Future, by Robert I. Rotberg ကရင်အမျိုးသား လွတ်မြောက်ရေး တပ်မတော်တွင် တပ်မဟာ ၇ ခုနှင့် အထူးစစ်ဆင်ရေးများအတွက် အထူးတပ်ဖွဲ့တစ်ခုကို ဖွဲ့စည်းထားသည်။
ဆက်စပ်ဖတ်ရှုရန် ကေအင်အယ်လ်အေ ငြိမ်းချမ်းရေးကောင်စီ ကိုးကား ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ။
ရခိုင်ပြည် လွတ်မြောက်ရေး တပ်မတော် (; ALA) သည် မြန်မာနိုင်ငံရှိ ရခိုင်တိုင်းရင်းသား လက်နက်ကိုင်အဖွဲ့အစည်းတစ်ခု ဖြစ်သည်။
ရခိုင်ပြည်လွတ်မြောက်ရေးပါတီ (ALP) ၏ လက်နက်ကိုင် အဖွဲ့လည်း ဖြစ်သည်။
၂၀၁၂ ခုနှစ် ဧပြီ ၅ ရက်နေ့တွင် မြန်မာနိုင်ငံ အစိုးရနှင့် အပစ်အခတ်ရပ်စဲရေး သဘောတူညီချက်ကို လက်မှတ်ရေးထိုးခဲ့သည်။
သမိုင်းကြောင်း ၁၉၆၈–၁၉၆၉ ရခိုင်ပြည် လွတ်မြောက်ရေး တပ်မတော်ကို ကရင်အမျိုးသားအစည်းအရုံး (KNU) ၏ အကူအညီဖြင့် ၁၉၆၈ ခုနှစ် နိုဝင်ဘာလ ၂၀ ရက်နေ့တွင် စတင် ထူထောင်ခဲ့သည်။
၁၉၆၈ ခုနှစ် နိုဝင်ဘာလ ၂၆ ရက်နေ့တွင် ALP ၏ ဗဟိုကော်မတီဝင်ဖြစ်သော ခိုင်ရဲခိုင်နှင့် အခြား ၉ ဦးသည် စစ်တွေမြို့တွင် ဖမ်းဆီးခံခဲ့ရသည်။
၁၉၆၈ ခုနှစ် ဒီဇင်ဘာလတွင် ALP ခေါင်းဆောင်အများအပြား ထပ်မံဖမ်းဆီးခံခဲ့ရခြင်းကြောင့် ALA နှင့် ALP တို့ ပြိုကွဲခဲ့သည်။
၁၉၇၁–၁၉၇၇ ၁၉၇၁-၇၂ ကာလတွင် ရခိုင်ပြည်လွတ်မြောက်ရေးပါတီ (ALP) မှ နိုင်ငံရေးအကျဉ်းသားများ လွတ်ငြိမ်းချမ်းသာခွင့်ဖြင့် လွတ်မြောက်လာခဲ့သည်။
နိုင်ငံရေးအကျဉ်းသားဖြစ်သော ခိုင်မိုးလင်း လွတ်မြောက်လာပြီးနောက် ရခိုင်လွတ်မြောက်ရေးပါတီကို ပြန်လည်စတင်နိုင်ရန်အတွက် KNU ခေါင်းဆောင်များနှင့် တွေ့ဆုံခဲ့သည်။
၁၉၇၃ ခုနှစ်မှ ၁၉၇၄ ခုနှစ်အထိ KNU ၏ အကူအညီဖြင့် ALP ကို ပြန်လည်ထူထောင်ခဲ့ရာတွင် ခိုင်မိုးလင်းသည် ALA ၏စစ်ဦးစီးချုပ်ဖြစ်လာကာ စစ်သည် ၃၀၀ ခန့်ကို သင်တန်းပေးခဲ့သည်။
၁၉၇၇ ခုနှစ် ဧပြီ-မေလ တွင် ခိုင်မိုးလင်းဦးဆောင်သော ALA စစ်သည် ၁၂၀ ခန့်သည် အိန္ဒိယ-မြန်မာ နယ်စပ်တွင် အိန္ဒိယစစ်တပ်နှင့် တပ်မတော်တို့နှင့် ထိတွေ့တိုက်ခိုက်မှုများ ဖြစ်ပွားခဲ့သည်။
ခိုင်မိုးလင်းအပါအဝင် ALA တပ်ဖွဲ့ဝင် ၁၀ ဦး သေဆုံးခဲ့ပြီး ၇၀ ခန့် ဖမ်းဆီးခံခဲ့ရသည်။
တိုက်ပွဲမှ ဆုတ်ခွာသွားသော တပ်ဖွဲ့ဝင် ၂၀ ခန့် ပျောက်ဆုံးခဲ့ကာ၊ ဖမ်းဆီးခံခဲ့ရသော တပ်ဖွဲ့ဝင် ၃၀ ခန့်မှာ ပစ်သတ်ခံခဲ့ရသည်။
တပ်ဖွဲ့ဝင် ၅၅ ဦးမှာ ပုဒ်မ ၁၂၂ ဖြင့် တရားစွဲဆိုခံခဲ့ရပြီး ယင်းတို့အနက် ၁၁ ဦးမှာ သေဒဏ်ချမှတ်ခံခဲ့ရကာ ကျန်သူများ ထောင်ဒဏ်တစ်သက်တစ်ကျွန်း ချမှတ်ခံခဲ့ရသည်။
ယင်းနောက် လှုပ်ရှားရန် အန္တရာယ်ကြီးမားခြင်းကြောင့် အဖွဲ့မှာ ရပ်နားသွားခဲ့သည်။